דילן או'בריאן

דילן רודס או'בריאן (באנגלית: Dylan Rhodes O'Brien; נולד ב-26 באוגוסט 1991) הוא שחקן אמריקאי. ידוע בעיקר בשל תפקידיו הראשיים, כסטיילס סטילינסקי בסדרת הטלוויזיה "זאב צעיר" בערוץ MTV וכתומאס בסדרת הסרטים "הרץ במבוך". או'בריאן נולד בניו יורק, בנם של ליסה, שחקנית לשעבר שגם ניהלה בית ספר למשחק, ופטריק, צלם. יש לו אחות אחת ושמה ג'וליה. הוא גדל בעיירה ספרינגפילד שבניו ג'רזי עד גיל 12, כאשר הוא ומשפחתו עברו להרמוסה ביץ' שבקליפורניה. הוא סיים את לימודיו בבית הספר התיכון מירה קוסטה בשנת 2009. והחליט לעבור ללוס אנג'לס כדי ללמוד משחק. בגיל 14 החל לפרסם סרטוני וידאו בערוץ היוטיוב שלו. עם התפתחות הסרטונים, מפיקה במאית פנתה אליו בקשר לעבודה עבור סדרת האינטרנט שלה. בזמן שעבד על הסדרה, או'בריאן עבר מספר אודישנים וקיבל את התפקיד הראשי בסדרה "זאב צעיר". לאחר שקרא את התסריט, רצה להיבחן עבור התפקיד של סטיילס במקום זאת. לאחר ארבעה אודישנים הוא לוהק לתפקיד. בשנת 2011 הוא החל לגלם את דמותו של סטיילס בסדרה "זאב צעיר", סדרה המבוססת באופן חלקי על סרט באותו שם משנת 1985. בשנת 2012 נבחר יחד עם בריט רוברטסון לככב בסרט "הפעם הראשונה". באפריל 2013 לוהק לתפקיד תומאס בסרט "הרץ במבוך", עיבוד קולנועי לספר בעל אותו השם. או'בריאן שיחק גם בסרט ההמשך, "הרץ במבוך: מבחני הכווייה" (2015) כתומאס. בינואר 2018 יצא הסרט השלישי בסדרה, "הרץ במבוך: תרופת המוות", שגם בו שיחק. תאריך היציאה של הסרט נדחה עקב פציעה קשה של או'בריאן במהלך הצילומים. בשנת 2016 הופיע במותחן הדרמה "דיפווטר הורייזן", המבוסס על הפיצוץ בדיפווטר הורייזן ב-2010. הוא כיכב בסרט "מתנקש אמריקאי", מותחן פעולה שבו גילם את דמותו של מיטש ראפ; הוא דיבב את הדמות בראשית בסרט "באמבלבי" בשנת 2018. בשנת 2020 כיכב במותחן "Flashback" ובסרט הפוסט-אפוקליפטי "אהבה ומפלצות". בפברואר 2021 הוא לוהק לסרט "החליפה", שצילומיו הסתיימו באפריל 2021. באוגוסט 2021 הוא לוהק לסרט "Not Okay", שצילומיו הסתיימו בספטמבר 2021. כמו כן, באוגוסט הוא לוהק לסרט The" Vanishings at Caddo Lake". בנובמבר 2021 כיכב לצד סיידי סינק בסרט הקצר של טיילור סוויפט, "All Too Well". באוקטובר 2024 יצא לאור הסרט "Caddo Lake", מותחן על-טבעי בהפקתו של מ. נייט שאמלאן, בבימוי של סלין הלד ולוגן ג'ורג' בשירות הסטרימינג Max. העלילה מתרחשת באזור אגם קאדו, בגבול בין טקסס ללואיזיאנה, מקום בעל אווירה אפלה ומסתורית. או'בריאן מגלם את הדמות המרכזית, פריז, שאובססיבי לגבי מותה הטרגי של אמו בתאונה באגם. או'בריאן היה במערכת יחסים עם בריט רוברטסון, אותה פגש על הסט של הסרט "הפעם הראשונה" בשנת 2012. בשנת 2018 השניים נפרדו. ב-2016 או'בריאן נפצע במהלך הצילומים לסרט ״הרץ במבוך — תרופת המוות״ על ידי ביצוע פעלול קפיצה מרכב אחד אל אחר. או'בריאן אמר בעבר שהוא אוהב לבצע את הפעלולים שלו בעצמו ללא כל צורך בכפילים. הוא מעד ונפל כשהרכב ממנו קפץ התנגש בו מאחוריו וגרם לו לנחות על פניו. הצילומים פסקו מיד ופינו את או'בריאן לבית החולים. התאונה גרמה לו שברים בצד הפנים הימני שלו — אמר באחד הרעיונות שיש לו חמש צלקות בפניו בעקבות התאונה — זעזוע מוח וטראומה מוחית. או'בריאן עבר ניתוח שחזור פנים ונעלם מהתקשורת למשך חצי שנה להתאקלמות. הוא אמר בראיון שהוא אינו ידע אם יחזור לקריירת המשחק שלו עקב התאונה, אבל לאחר תמיכה מהמשפחה והחברים או'בריאן חזר ולאחר שכיכב בסרט ״מתנקש אמריקאי״, או'בריאן החליט לסיים את מה שהפסיק ולצלם את הסרט האחרון של הרץ במבוך. בינואר 2023 החל לצאת עם הדוגמנית רייצ׳ל לאנג. השניים נראו ביחד בשבוע האופנה בפריז מחזיקים ידיים. באוקטובר לאנג החלה לעלות את או'בריאן לחשבון האינסטגרם שלה מה שאישר למעריצים בוודאות שהשניים ביחד. מדיה וקבצים בנושא דילן או'בריאן בוויקישיתוף דילן או'בריאן, ברשת החברתית אקס (טוויטר) דילן או'בריאן, סרטונים בערוץ היוטיוב דילן או'בריאן, במסד הנתונים הקולנועיים IMDb (באנגלית) דילן או'בריאן, באתר "אידיבי", מאגר הידע העברי לקולנוע ישראלי ועולמי דילן או'בריאן, באתר AllMovie (באנגלית) דילן או'בריאן, באתר Rotten Tomatoes (באנגלית) דילן או'בריאן, באתר Metacritic (באנגלית) דילן או'בריאן, במסד הנתונים הקולנועיים KinoPoisk (ברוסית) דילן או'בריאן, באתר MusicBrainz (באנגלית) דילן או'בריאן - פרופיל ב- MTV Pete Hammond, ‘Caddo Lake’ Review: Dylan O’Brien & Eliza Scanlen Caught Up In Head-Scratching Family Mystery In Paranormal Thriller Produced By M. Night Shyamalan, Deadline Hollywood, ‏October 8, 2024